หุ้นดิ่งหนัก25.50จุด
หุ้น14พ.ค.ร่วงหนัก ปิดตลาดลดลง 25.50 จุดที่ 1,165.51 จุด มูลค่าซื้อขาย 33,410.90 ล้านบาท
14 พ.ค. 2555

หุ้น14พ.ค.ร่วงหนัก ปิดตลาดลดลง 25.50 จุดที่ 1,165.51 จุด มูลค่าซื้อขาย 33,410.90 ล้านบาท




ดัชนีหุ้นไทยปิดตลาดวันที่ 14พ.ค.ที่ระดับ 1,165.51 จุดลดลง 25.50 จุดหรือ 2.14% ด้วยมูลค่าการซื้อขาย  33,410.90  ล้านบาท    
หลักทรัพย์ที่มีการซื้อขายสูงสุด 5 อันดับได้แก่1.SCB ปิดที่ 141.50 บาท ลดลง 3.00 บาท มูลค่าการซื้อขาย 1,286.12  ล้านบาท2.KBANK ปิดที่ 151.00 บาท ลดลง 1.00 บาท มูลค่าการซื้อขาย 1,257.22   ล้านบาท3.PTT ปิดที่ 330.00 บาท ลดลง 6.00 บาท มูลค่าการซื้อขาย 1,169.38   ล้านบาท4.PTTGC ปิดที่ 64.00 บาท ลดลง 1.50 บาท มูลค่าการซื้อขาย 1,092.59   ล้านบาท5.BBL ปิดที่ 177.50 บาท ลดลง 2.50 บาท มูลค่าการซื้อขาย 1,079.90   ล้านบาท   
ทั้งนี้ดัชนีหุ้นไทยดิ่งลงรุนแรงในช่วงครึ่งวันทำการบ่ายจากที่ปิดทำการในช่วงเช้าที่ดัชนียังสามารถปิดในแดนบวกได้เพราะนักลงทุนเริ่มกังวลกับสถานการปัญหาในยุโรปหนักมากขึ้นส่งผลให้ตลาดหุ้นเกือบทั้งภูมิภาคปรับตัวลดลง และหุ้นไทยวันนี้ถูกกดลงไปต่ำสุดที่ระดับ 1,159.23 จุด ลดลง 31.78 จุด และขึ้นไปสูงสุดที่ระดับ 1,201.23 จุด
นายเทิดศักดิ์ ทวีธีระธรรม  ผู้อำนวยการอาวุโส บล.เอเซียพลัส กล่าวว่า หุ้นดิ่งแรงจากแรงขายของต่างชาติที่ยังไม่จบและจะขายต่อเนื่องหลังปัญหายุโรปได้เปลี่ยนผ่านจากปัญหาภาคการเงนสู่ปัญหาทางสัมคม ที่มีการออกมาต่อต้านนโยบายรัดเข็มขัด และการเมืองที่ยังไม่สามารถจัดตั้งรัฐบาลได้ ซึ่งผลดังกล่าวทำให้ ค่าเงินยุโรอ่อนค่าลงและทำให้เงินเหรียญสหรัฐแข็งค่าขึ้น ซึ่งการที่ค่าเหรียญสหรัฐแข็งค่าขึ้นทำให้นักลงทุนขายเงินลงทุนจากสินทรัพย์อื่นไปถือเงินเหรียญสหรัฐแทน
อย่างไรก็ตามดัชนีลงลึกวันนี้ยังสามารถลงได้อีกและมองว่าระดับดัชนีที่จะลงไปได้จากแรวขายนั้นน่าจะต่ำกว่าระดับ1,150 จุด